**210304**

**Жақия Шомылдырушы**

***«Жақия...... Ол Жаратқан Иенің алдында мәртебелі болады…»***

***(Лұқа 1:13-15)***

Киелі Кітаптың басқа кітаптарға ұқсамайтындығының бір дәлелі - оның беттеріндегі кейіпкерлерді бейнелеу тәсілі. Киелі Кітап авторлары ешқашан кейіпкерлердің кемшіліктерін айтпай немесе олардың сәтсіздіктерін жасырмайды. Киелі кітаптың авторлары адамдарды шынайы күйінде көрсетеді. Дәл солай «Жақия шомылдырушы» деген атқа ие болған Исаның алдындағы адам болған. Ол бұл есімге, адамдардың жүректеріндегі өзгерістердің айқын дәлелі ретінде, күнәнің кешірілуі үшін, шомылдыру рәсімінен өткізгендігі үшін ие болды.

Егер Жақып, бүгінгі күнде жергілікті бір қауымға келсе, адамдар одан кетуді, немесе, алысырақ басқа бір жерге отыруын сұрар еді. Жақып ерекше адам болды және барлық адамдардан мүлдем өзгеше болды. Ол қоғамда қабылданған нормаларға сай келген жоқ. Оның жүріс-тұрысы мен түйе жүнінен жасалған киімі ешбір үлгіге сай келмеді. Шаштары, сақал-мұрты үнемі алба-жұлба болатын. Неге екенін білмеймін, бірақ мен, Жақыптың шаштарын мен сақалын құмды қызыл түсті, терісін кедір-бұдыр, ал көздерін өткір және ашық түсті болды деп елестетемін.

Исадан Жақияның сыртқы келбеті туралы сұрағанда, ол былай деп жауап берді: «Сендер айдалаға нені көруге бардыңдар? Жел тербеткен бір қамысты ма? (Жақия ондай емес!) Тегі, нені көруге бардыңдар? Қымбат киім киген біреуді ме? Жоқ, қымбат киім кигендер патша сарайларында тұрады ғой.» (Матай 11:7-8). Жақия, сонымен қатар, басқа адамдар сияқты тамақтанған жоқ: шегіртке мен жабайы бал оның негізгі тамағы болды. Әрине, шөл далада тұратын адамды - жергілікті супермаркетте киініп, енді піскен тоқаш пен қызыл балықпен тамақтанады деп елестету мүмкін емес.